สุกฤษฎิ์ วิเศษแก้ว
ปลายปี พ.ศ. 2549 บี้ เริ่มต้นสร้างผลงานในวงการบันเทิงด้วยการรับบทพระเอกในละครเรื่อง "รอยอดีตแห่งรัก" แสดงคู่กับ พีรชยา พิณเมืองงาม ได้รับโอกาสร้องเพลงประกอบละครเป็นครั้งแรก คือเพลง "ตัดใจไม่ไหว" ซึ่งเป็นเพลงในอัลบั้ม "เลิฟ ซีน" (Love Scenes) มีซิงเกิลแรก คือเพลง "I Need Somebody (อยากขอสักคน)" ขึ้นอันดับนิวเอนทรีตามชาร์ทวิทยุอย่างรวดเร็ว และครองอันดับ 1 ของซี๊ดเรดิโอชาร์ตนาน 4 สัปดาห์ ซิงเกิ้ลแรกนี้ได้รับรางวัล"เพลงยอดนิยมสุดซี๊ดประจำปี 2007" จาก "ซี๊ด อวอร์ดส 2007" รางวัล"เพลงรักแห่งปี 2006" จาก "อินยังเจเนอรชันชอยส์ อวอร์ดส 2006", รางวัลเพลงยอดนิยม จาก รางวัลสตาร์เอนเตอร์เทนเมนต์อวอร์ดส 2006 และเป็นเพลงประกอบภาพยนตร์โฆษณาโฟโมสต์ ไฮไฟว์ ซึ่งออกอากาศในปี พ.ศ. 2550
คนเดิมของเธอ
"คนเดิมของเธอ" เป็นซิงเกิลของสุกฤษฎิ์ วิเศษแก้ว จากมินิอัลบั้ม "ณ บัด NOW" ในปี พ.ศ. 2555 ประพันธ์เนื้อร้องโดย นราธิป ปานแร่ แต่งทำนองและเรียบเรียงโดย จิตรกร มงคลธรรม โดยเพลงนี้ใช้ดนตรีสไตล์ R&B และเสียงแซกโซโฟนและเปียโนหวาน ๆ ใส่อยู่ในเพลงอย่างลงตัว